
1.	A GYÓGYSZER NEVE

Amlodipin/Valsartan 1 A Pharma 5 mg/80 mg filmtabletta
Amlodipin/Valsartan 1 A Pharma 5 mg/160 mg filmtabletta
Amlodipin/Valsartan 1 A Pharma 10 mg/160 mg filmtabletta


2.	MINŐSÉGI ÉS MENNYISÉGI ÖSSZETÉTEL

Amlodipin/Valsartan 1 A Pharma 5 mg/80 mg filmtabletta
5 mg amlodipint (amlodipin-bezilát formájában) és 80 mg valzartánt tartalmaz filmtablettánként.
cc
Amlodipin/Valsartan 1 A Pharma 5 mg/160 mg filmtabletta
5 mg amlodipint (amlodipin-bezilát formájában) és 160 mg valzartánt tartalmaz filmtablettánként.

Amlodipin/Valsartan 1 A Pharma 10 mg/160 mg filmtabletta
10 mg amlodipint (amlodipin-bezilát formájában) és 160 mg valzartánt tartalmaz filmtablettánként.

A segédanyagok teljes listáját lásd a 6.1 pontban.


3.	GYÓGYSZERFORMA

Filmtabletta.

Amlodipin/Valsartan 1 A Pharma 5 mg/80 mg filmtabletta
Sötétsárga vagy barnás színű, 8 mm átmérőjű, kerek filmtabletta.

Amlodipin/Valsartan 1 A Pharma 5 mg/160 mg filmtabletta
Sötétsárga vagy barnás színű, ovális filmtabletta, hosszúsága 14,2 mm, szélessége 5,7 mm.

Amlodipin/Valsartan 1 A Pharma 10 mg/160 mg filmtabletta
Világossárga, ovális filmtabletta, hosszúsága 14,2 mm, szélessége 5,7 mm.


4.	KLINIKAI JELLEMZŐK

4.1	Terápiás javallatok

Essentialis hypertonia kezelése.

Az Amlodipin/Valsartan 1 A Pharma filmtabletta olyan felnőttek kezelésére javallott, akiknek a vérnyomását amlodipin- vagy valzartán-monoterápiával nem lehet megfelelően beállítani.

4.2	Adagolás és alkalmazás

Adagolás
Az Amlodipin/Valsartan 1 A Pharma filmtabletta javasolt dózisa napi egy tabletta.

Az Amlodipin/Valsartan 1 A Pharma 5 mg/80 mg filmtabletta olyan betegek kezelésére alkalmazható, akiknek a vérnyomását a monoterápiában alkalmazott 5 mg amlodipin- vagy 80 mg valzartán-kezeléssel nem lehet megfelelően beállítani.

Az Amlodipin/Valsartan 1 A Pharma 5 mg/160 mg filmtabletta olyan betegek kezelésére alkalmazható, akiknek a vérnyomását a monoterápiában alkalmazott 5 mg amlodipin- vagy 160 mg valzartán-kezeléssel nem lehet megfelelően beállítani.

Az Amlodipin/Valsartan 1 A Pharma 10 mg/160 mg filmtabletta olyan betegek kezelésére alkalmazható, akiknek a vérnyomását a monoterápiában alkalmazott 10 mg amlodipin- vagy 160 mg valzartán-kezeléssel vagy Amlodipin/Valsartan 1 A Pharma 5 mg/160 mg filmtablettával nem lehet megfelelően beállítani.

Az Amlodipin/Valsartan 1 A Pharma filmtabletta étkezés közben vagy attól függetlenül is bevehető.

Az összetevők (vagyis az amlodipin és a valzartán) dózisainak külön-külön beállítása a fix dózisú kombinációra történő váltás előtt javasolt. Amennyiben klinikailag indokolt, megfontolható a monoterápiáról közvetlenül a fix dózisú kombinációra történő váltás.

A valzartánt és amlodipint külön tablettában/kapszulában kapó betegek kényelmi megfontolásból átállíthatóak olyan Amlodipin/Valsartan 1 A Pharma filmtablettára, amely a korábbi dózisokkal azonos mennyiségben tartalmazza az összetevőket.

Vesekárosodás
Súlyos vesekárosodásban szenvedő betegekre vonatkozóan nem állnak rendelkezésre klinikai adatok. Enyhe vagy közepesen súlyos vesekárosodásban nincs szükség a dózis módosítására. Közepesen súlyos vesekárosodásban a kálium- és a kreatininszint monitorozása ajánlott.

Májkárosodás
Az Amlodipin/Valsartan 1 A Pharma filmtabletta alkalmazása ellenjavallt a súlyos májkárosodásban szenvedő betegeknél (lásd 4.3 pont).

Májkárosodásban vagy epeút-elzáródásban szenvedő betegeknél az Amlodipin/Valsartan 1 A Pharma filmtabletta óvatosan alkalmazandó (lásd 4.4 pont). Cholestasissal nem járó, enyhe vagy közepesen súlyos fokú májkárosodásban a valzartán javasolt maximális dózisa 80 mg. Enyhe vagy közepesen súlyos fokú májkárosodásban szenvedő betegekre vonatkozóan nem határozták meg az amlodipin adagolási javaslatát.
Amikor májkárosodásban is szenvedő, a kezelésre alkalmas (lásd 4.1 pontban) hypertoniás betegeket állítanak át amlodipinre vagy Amlodipin/Valsartan 1 A Pharma filmtabletta-kezelésre, akkor az elérhető legkisebb dózisú amlodipin-monoterápia vagy amlodipint tartalmazó terápia alkalmazandó.

Idősek (legalább 65 éves korúak)
Idős betegeknél a dózis emelésekor elővigyázatosság szükséges. Amikor a kezelésre alkalmas (lásd 4.1 pontban) hypertoniás betegeket állítanak át amlodipin- vagy Amlodipin/Valsartan 1 A Pharma filmtabletta-kezelésre, akkor az elérhető legkisebb dózisú amlodipin-monoterápia vagy amlodipint tartalmazó terápia alkalmazandó.

Gyermekek és serdülők
Az Amlodipin/Valsartan 1 A Pharma filmtabletta biztonságosságát és hatásosságát 18 évesnél fiatalabb gyermekek és serdülők esetében nem igazolták. Nincsenek rendelkezésre álló adatok.

Az alkalmazás módja
Szájon át történő alkalmazásra.
Az Amlodipin/Valsartan 1 A Pharma filmtablettát kevés vízzel javasolt bevenni.

4.3	Ellenjavallatok

· A készítmény hatóanyagaival, dihidropiridin-származékokkal, vagy a 6.1 pontban felsorolt bármely segédanyagával szembeni túlérzékenység.
· Súlyos májkárosodás, biliaris cirrhosis vagy cholestasis.
· Az Amlodipin/Valsartan 1 A Pharma filmtabletta és aliszkirén-tartalmú készítmények egyidejű alkalmazása diabetes mellitusban vagy vesekárosodásban (GFR < 60 ml/perc/1,73 m2) szenvedő betegeknél (lásd 4.5 és 5.1 pont).
· A terhesség második és harmadik trimesztere (lásd 4.4 és 4.6 pont).
· Súlyos hypotonia.
· Sokk (a kardiogén sokkot is beleértve).
· Balkamrai kiáramlási traktus obstrukciója (pl. obstructiv hypertrophiás cardiomiopathia és magas grádiensű aortastenosis).
· Akut myocardialis infarctust követő, hemodinamikailag instabil szívelégtelenség.

4.4	Különleges figyelmeztetések és az alkalmazással kapcsolatos óvintézkedések

Hypertoniás krízisben az amlodipin biztonságosságát és hatásosságát nem állapították meg.

Terhesség
Angiotenzin II (ATII) receptor-antagonista-kezelést terhesség alatt nem szabad elkezdeni. Hacsak az ATII-receptor-antagonistával történő folyamatos kezelés nem elengedhetetlen, a terhességet tervező betegeket olyan más antihipertenzív kezelésre kell átállítani, melynek a terhesség alatti alkalmazásra vonatkozó biztonságossági profilja megalapozott. Terhesség megállapítását követően az ATII-receptor-antagonista alkalmazását azonnal abba kell hagyni, és amennyiben szükséges, egy másik kezelést kell elkezdeni (lásd 4.3 és 4.6 pont).

Nátrium- és/vagy volumenhiányos betegek
A placebokontrollos vizsgálatokban az amlodipin/valzartán-kezelésben részesülő, szövődménymentes hypertoniás betegek 0,4%-ánál észleltek nagymértékű hypotensiót. A renin-angiotenzin rendszer fokozott aktivációja esetén (pl. volumen- és/vagy nátriumdepléció a nagy dózisú vízhajtóval kezelt betegeknél), ha a beteg angiotenzin-receptor-blokkolót kap, tüneteket okozó hypotensio léphet fel. Az Amlodipin/Valsartan 1 A Pharma filmtabletta alkalmazása előtt ezen állapot rendezése, vagy a kezelés megkezdésekor szoros orvosi felügyelet javasolt.

Amennyiben az Amlodipin/Valsartan 1 A Pharma filmtabletta-kezelés mellett hypotensio alakul ki, a beteget hanyatt kell fektetni, és szükség esetén fiziológiás sóoldatot kell adni intravénás infúzióban. A vérnyomás stabilizálódása után a kezelés folytatható.

Hyperkalaemia
Káliumpótló készítmények, káliummegtakarító vízhajtók, káliumtartalmú sópótlók vagy a káliumszintet potenciálisan megemelő egyéb gyógyszerek (heparin stb.) egyidejű alkalmazása óvatosságot igényel, a káliumszint gyakori monitorozásával.

Veseartéria-stenosis
Az Amlodipin/Valsartan 1 A Pharma filmtabletta óvatosan alkalmazandó egy- vagy kétoldali veseartéria‑stenosisban, illetve szoliter vese esetén egyoldali veseartéria-stenosisban szenvedő betegeknél, mivel ezeknél a betegeknél megemelkedhet a karbamid vérszintje és a szérum kreatininszintje.

Vesetranszplantáció
Ez idáig nem állnak rendelkezésre adatok az amlodipin/valzartán biztonságos alkalmazásáról olyan betegekre vonatkozóan, akiknél a közelmúltban vesetranszplantációt végeztek.

Májkárosodás
A valzartán, nagyrészt változatlan formában, az epével ürül. Májkárosodásban szenvedő betegeknél az amlodipin felezési ideje megnyúlik és az AUC-értékek nagyobbak. Adagolási javaslatot nem állapítottak meg. Enyhe vagy közepesen súlyos májkárosodásban, vagy epeút‑elzáródásban szenvedő betegek Amlodipin/Valsartan 1 A Pharma filmtabletta-kezelése különös elővigyázatosságot igényel.

Cholestasissal nem járó, enyhe vagy közepesen súlyos májkárosodás esetén a valzartán javasolt maximális dózisa 80 mg.

Vesekárosodás
Enyhe vagy közepesen súlyos fokú vesekárosodásban (GFR > 30 ml/perc/1,73 m2) nem szükséges módosítani az Amlodipin/Valsartan 1 A Pharma filmtabletta adagját. Közepesen súlyos vesekárosodás esetén a kálium- és a kreatininszint monitorozása ajánlott.

Primaer hyperaldosteronismus
Primaer hyperaldosteronismusban szenvedő betegeket nem szabad az angiotenzin II‑antagonista valzartánnal kezelni, mivel az alapbetegség érinti a renin-angiotenzin rendszert.

Angiooedema
A valzartánnal kezelt betegeknél angiooedemáról, köztük légúti obstrukciót okozó larynx- és glottisoedemáról és/vagy az arc, az ajkak, a garat és/vagy a nyelv ödémájáról számoltak be. Ezen betegek közül néhány már tapasztalt korábban angiooedemát egyéb gyógyszerek, köztük az ACE-gátlók alkalmazásakor. Az Amlodipin/Valsartan 1 A Pharma filmtabletta adását azonnal abba kell hagyni az olyan betegeknél, akiknél angiooedema alakul ki, és a gyógyszert nem szabad újra alkalmazni.

Intestinalis angiooedema
Intestinalis angiooedemáról számoltak be angiotenzin II-receptor-blokkolóval (többek között a valzartánnal) kezelt betegeknél (lásd 4.8 pont). Ezeknél a betegeknél abdominalis fájdalom, hányinger, hányás és hasmenés jelentkezett. A tünetek az angiotenzin II-receptor-blokkolóval végzett kezelés leállítása után megszűntek. Amennyiben intestinalis angiooedemát diagnosztizálnak, a valzartán‑kezelést le kell állítani, és a beteget megfelelően monitorozni kell mindaddig, amíg a tünetek teljes mértékben megszűnnek.

Szívelégtelenség/myocardialis infarctus utáni állapot
A renin-angiotenzin-aldoszteron rendszer gátlásának következtében az arra hajlamos betegeknél a vesefunkció megváltozása várható. Olyan, súlyos szívelégtelenségben szenvedő betegeknél, akiknek a vesefunkciója a renin-angiotenzin-aldoszteron rendszer aktivitásától függhet, az ACE-gátlókkal, illetve angiotenzin-receptor-blokkolókkal történő kezelés oliguriát és/vagy progresszív azotaemiát, valamint (ritkán) akut veseelégtelenséget és/vagy halált okozott. Valzartán-kezeléssel összefüggésben hasonló következményekről számoltak be. A szívelégtelenségben szenvedő vagy myocardialis infarctus utáni állapotban lévő betegek vizsgálata mindig foglalja magába a vesefunkció értékelését is.

Nem ischaemiás kóreredetű, NYHA (New York Heart Association) szerinti III. vagy IV. stádiumú szívelégtelenségben szenvedő betegek bevonásával végzett hosszú távú, placebokontrollos vizsgálatban (PRAISE-2) az amlodipin-kezelés kapcsán gyakrabban számoltak be tüdőödémáról, annak ellenére, hogy a placebóhoz viszonyítva nem volt lényeges különbség a szívelégtelenség súlyosbodásának előfordulása szempontjából.

Pangásos szívelégtelenségben szenvedő betegeknél a kalciumcsatorna-blokkolókat, beleértve az amlodipint, fokozott körültekintéssel kell alkalmazni, mert megnövelhetik a jövőbeli cardiovascularis események kockázatát, valamint a mortalitást.

Aorta- és mitrális billentyűszűkület
Egyéb értágítók alkalmazásához hasonlóan, rendkívüli óvatosság szükséges mitrális billentyűszűkület, illetve nem magas grádiensű, szignifikáns aortastenosis esetén.

A renin-angiotenzin-aldoszteron rendszer (RAAS) kettős blokádja
Bizonyíték van rá, hogy az ACE-gátlók, angiotenzinreceptor-blokkolók (ARB-k) vagy aliszkirén egyidejű alkalmazása fokozza a hypotensio, hyperkalaemia és csökkent veseműködés (beleértve az akut veseelégtelenség) kockázatát. A RAAS ACE-gátlók, ARB-k vagy aliszkirén kombinált alkalmazásával történő kettős blokádja ezért nem javasolt (lásd 4.5 és 5.1 pont).

Ha a kettősblokád-kezelést abszolút szükségesnek ítélik, ez csak szakorvos felügyeletével, a vesefunkció, az elektrolitszintek és a vérnyomás gyakori és szoros ellenőrzése mellett történhet.
Az ACE-gátlók és ARB-k nem alkalmazhatók egyidejűleg diabeteses nephropathiában szenvedő betegeknél.

Az amlodipin/valzartán hatásait eddig nem vizsgálták hypertoniás betegeken kívül egyéb betegcsoportokban.

4.5	Gyógyszerkölcsönhatások és egyéb interakciók

A kombináció alkalmazásakor gyakran előforduló interakciók
Nem végeztek az amlodipin/valzartán kombináció és egyéb gyógyszerek közötti gyógyszerinterakciós vizsgálatokat.

Interakciók, amelyeket egyidejű alkalmazáskor figyelembe kell venni
Egyéb vérnyomáscsökkentő szerek
A gyakran alkalmazott vérnyomáscsökkentők (pl. alfa-blokkolók, diuretikumok), illetve más gyógyszerek, melyek mellékhatásaként vérnyomáscsökkenés léphet fel (pl. triciklusos antidepresszánsok, benignus prostata hyperplasia kezelésére alkalmazott alfa-blokkolók), fokozhatják a kombináció vérnyomáscsökkentő hatását.

Az amlodipinnel összefüggő interakciók
Egyidejű alkalmazás nem javasolt
Grépfrút vagy grépfrútlé
Az amlodipin grépfrúttal vagy grépfrútlével történő alkalmazása nem javasolt, mivel bizonyos betegeknél fokozódhat a biohasznosulás, ami a vérnyomáscsökkentő hatások növekedését eredményezi.

Körültekintést igénylő egyidejű alkalmazás
CYP3A4-gátlók
Az amlodipin erős vagy közepesen erős CYP3A4-gátlókkal (proteáz-inhibitorok, antifungális azolok, makrolidok, mint az eritromicin vagy klaritromicin, verapamil vagy diltiazem) egyidejű alkalmazása jelentősen megemelheti az amlodipin-expozíciót. Ezen farmakokinetikai változásoknak idősek esetében van nagyobb klinikai jelentősége. Ezért klinikai ellenőrzésre és a dózis módosítására lehet szükség.

CYP3A4-induktorok (antikonvulzívumok [pl. karbamazepin, fenobarbitál, fenitoin, foszfenitoin, primidon], rifampicin, közönséges orbáncfű [Hypericum perforatum])
Ismert CYP3A4-induktorokkal egyidejű alkalmazás esetén megváltozhat az amlodipin plazmakoncentrációja. Emiatt monitorozni kell a vérnyomást, és meg kell fontolni a dózis módosítását az egyidejű gyógyszeralkalmazás alatt és után is, különösen erős CYP3A4-induktorok (pl. rifampicin, közönséges orbáncfű [Hypericum perforatum]) alkalmazása esetén.

Szimvasztatin
Az önmagában adott szimvasztatinnal összehasonlítva a 10 mg amlodipin többszöri dózisainak 80 mg szimvasztatinnal történő egyidejű alkalmazása a szimvasztatin-expozíció 77%-os növekedését eredményezte. Az amlodipint kapó betegeknél a szimvasztatin dózisát napi 20 mg-ra javasolt korlátozni.

Dantrolén (infúzió)
Állatoknál hyperkalaemiával társult, letális kamrafibrillációt és keringésösszeomlást figyeltek meg verapamil és dantrolén intravénás beadása után. A hyperkalaemia kockázata miatt a malignus hyperthermiára hajlamos betegeknél, és a malignus hyperthermia kezelése alatt a kalciumcsatorna‑blokkolók, mint az amlodipin, alkalmazását kerülni kell.

Takrolimusz
Fennáll a takrolimusz-vérszint megemelkedésének kockázata, ha amlodipinnel együtt adják. A takrolimusz toxicitásának elkerülése érdekében, a takrolimusszal kezelt betegeknél az amlodipin adagolásakor a takrolimusz vérszintjét monitorozni kell, és szükség esetén módosítani kell a takrolimusz dózisát.

Egyidejű alkalmazás esetén figyelembe kell venni
Egyéb gyógyszerek
Klinikai kölcsönhatás vizsgálatokban az amlodipin nem befolyásolta az atorvasztatin, digoxin, warfarin vagy ciklosporin farmakokinetikáját.

A valzartánnal összefüggő interakciók
Egyidejű alkalmazás nem javasolt
Lítium
Angiotenzinkonvertálóenzim-gátlók vagy angiotenzin II‑receptor-antagonisták, köztük a valzartán és lítium egyidejű alkalmazása kapcsán beszámoltak a szérum lítiumkoncentráció reverzibilis emelkedéséről és toxicitás kialakulásáról. Ezért egyidejű alkalmazás esetén a szérum lítiumszintjének szoros monitorozása javasolt. Ha vízhajtót is alkalmaznak az Amlodipin/Valsartan 1 A Pharma filmtabletta‑kezelés mellett, a lítiumtoxicitás kialakulásának kockázata feltehetően tovább növekedhet.

Káliummegtakarító vízhajtók, káliumpótló készítmények, káliumtartalmú sópótlók és egyéb hatóanyagok, amelyek megemelhetik a kálium koncentrációját
Amennyiben valzartán-kezeléssel egyidejűleg káliumszintet befolyásoló gyógyszert rendelnek a betegnek, a plazma káliumszintjének monitorozása javasolt.

Körültekintést igénylő egyidejű alkalmazás
Nem-szteroid gyulladáscsökkentők (NSAID-ok), beleértve a szelektív COX-2-gátlókat, acetilszalicilsavat (> 3 g/nap) és a nem szelektív NSAID-okat
Angiotenzin II-antagonisták és NSAID-ok egyidejű alkalmazásakor előfordulhat a vérnyomáscsökkentő hatás gyengülése. Az angiotenzin II-antagonisták és NSAID-ok egyidejű alkalmazása, ezen kívül, fokozhatja a vesefunkció romlásának és a szérum káliumszint emelkedésének kockázatát. Ennek megfelelően a kezelés elején javasolt a vesefunkció monitorozása, valamint a beteg megfelelő hidrálása.

Uptake transzporter-inhibitorok (rifampicin, ciklosporin) vagy efflux transzporter-inhibitorok (ritonavir)
Egy, humán májszövettel végzett in vitro vizsgálat eredményei azt mutatják, hogy a valzartán a hepaticus uptake transzporter OATP1B1 és a hepaticus efflux transzporter MRP2 szubsztrátja. Az uptake transzporter-inhibitorok (rifampicin, ciklosporin) vagy efflux transzporter-inhibitorok (ritonavir) egyidejű alkalmazása növelheti a valzartán szisztémás expozícióját.

A RAAS kettős blokádja ARB-kel, ACE-gátlókkal vagy aliszkirénnel
A klinikai vizsgálati adatok azt mutatták, hogy a renin-angiotenzin-aldoszteron rendszer (RAAS) ACE-gátlók, ARB-k vagy aliszkirén kombinációjával történő kettős blokádja nagyobb gyakorisággal okoz mellékhatásokat, például hypotensiót, hyperkalaemiát vagy vesekárosodást (többek között akut veseelégtelenséget), mint a csak egyféle, RAAS-ra ható szer alkalmazása (lásd 4.3, 4.4 és 5.1 pont).

Egyéb gyógyszerek
Valzartán-monoterápia kapcsán nem figyeltek meg klinikailag jelentős interakciókat az alábbi vegyületekkel: cimetidin, warfarin, furoszemid, digoxin, atenolol, indometacin, hidroklorotiazid, amlodipin, glibenklamid.

4.6	Termékenység, terhesség és szoptatás

Terhesség
Amlodipin
Az amlodipin biztonságosságát terhes nők esetében nem bizonyították. Állatkísérletekben nagy dózisok mellett reprodukciós toxicitást figyeltek meg (lásd 5.3 pont). Alkalmazása a terhesség ideje alatt csak akkor javasolt, ha nincs biztonságosabb alternatíva és maga a betegség nagyobb kockázatot jelent az anya és a magzat számára.

Valzartán
Az angiotenzin II- (ATII) receptor-antagonisták alkalmazása nem javasolt a terhesség első trimeszterében (lásd 4.4 pont). Az ATII-receptor-antagonisták alkalmazása ellenjavallt a terhesség második és harmadik trimeszterében (lásd 4.3 és 4.4 pont).

A terhesség első harmada alatti ACE-gátló–expozíciót követő teratogenitási kockázatra vonatkozó epidemiológiai bizonyíték nem volt meggyőző, a kockázat kismértékű növekedése azonban nem zárható ki. Mivel az angiotenzin II- (ATII) receptor-antagonisták alkalmazásával járó kockázatra vonatkozóan nem állnak rendelkezésre kontrollos epidemiológiai adatok, hasonló kockázattal lehet számolni ezen gyógyszercsoport esetén is. Hacsak az ATII-receptor-antagonistával történő folyamatos kezelés nem elengedhetetlen, a terhességet tervező betegeket olyan más antihipertenzív kezelésre kell átállítani, melynek terhesség alatti alkalmazására vonatkozó biztonságossági profilja megalapozott. Terhesség megállapítását követően az ATII-receptor-antagonista szedését azonnal abba kell hagyni, és amennyiben szükséges, egy másik kezelést el kell kezdeni.

Az ATII-receptor-antagonista-kezelés a terhesség második és harmadik trimeszterében ismerten magzati toxicitást (csökkent vesefunkció, oligohydramnion, a koponya csontosodásának retardációja) és újszülöttkori toxicitást (veseelégtelenség, hypotensio, hyperkalaemia) okoz (lásd 5.3 pont).

Amennyiben az ATII-receptor-antagonista-expozíció a terhesség második trimeszterétől kezdve történt, a vesefunkció és a koponya ultrahangvizsgálata javasolt.

Azokat a csecsemőket, akiknél az anya ATII-receptor-antagonistát szedett, szoros megfigyelés alatt kell tartani a hypotensio észlelése érdekében (lásd 4.3 és 4.4 pont).

Szoptatás
Az amlodipin kiválasztódik a humán anyatejbe. Becslések szerint a csecsemő által felvett dózis az anyai dózis 3-7%-os interkvartilis tartományában található, de legfeljebb 15%. Az amlodipin csecsemőkre gyakorolt hatása nem ismert. Nem állnak rendelkezésre adatok az amlodipin/valzartán szoptatás ideje alatt történő alkalmazásával kapcsolatban, ezért az Amlodipin/Valsartan 1 A Pharma filmtabletta alkalmazása nem javasolt, és olyan másik kezelést kell előnyben részesíteni, melynek a szoptatás idejére vonatkozó biztonságossági profilja jobban ismert, különösen újszülött vagy koraszülött szoptatása esetén.

Termékenység
A termékenységre vonatkozóan nincsenek klinikai vizsgálatok az amlodipin/valzartánnal.

Valzartán
A valzartánnak hím és nőstény patkányok esetén 200 mg/kg/nap-os per os dózisig nincs a reproduktív teljesítményre gyakorolt mellékhatása. Ez a dózis a mg/m2 alapon számított maximális javasolt humán dózis 6-szorosa (a számítások 320 mg/nap-os per os dózist és egy 60 kg testtömegű beteget vesznek alapul).

Amlodipin
Kalciumcsatorna-blokkolókkal kezelt néhány beteg esetében a spermatozoa feji végének reverzibilis biokémiai változásait figyelték meg. Az amlodipinnek a termékenységre gyakorolt lehetséges hatásáról nincs elegendő klinikai adat. Egy patkányoknál végzett kísérletben a hímek termékenységére gyakorolt mellékhatásokat tapasztaltak (lásd 5.3 pont).

4.7	A készítmény hatásai a gépjárművezetéshez és a gépek kezeléséhez szükséges képességekre

Az Amlodipin/Valsartan 1 A Pharma filmtablettát szedő és gépjárműveket vezető vagy gépeket kezelő betegeknél figyelembe kell venni, hogy időnként szédülés vagy fáradtság léphet fel.

Az amlodipin kis- vagy közepes mértékben befolyásolja a gépjárművezetéshez és a gépek kezeléséhez szükséges képességeket. Ha az amlodipint szedő betegek szédüléstől, fejfájástól, fáradtságtól vagy hányingertől szenvednek, reakciókészségük romolhat.

4.8	Nemkívánatos hatások, mellékhatások

A biztonságossági profil összefoglalása
Az amlodipin/valzartán biztonságosságát 5, kontrollos klinikai vizsgálatban értékelték, összesen 5175 beteg bevonásával, akik közül 2613-an kaptak valzartán/amlodipin kombinációt. A következő mellékhatásokat találták a leggyakrabban előfordulónak, legjelentősebbnek vagy súlyosnak: nasopharyngitis, influenza, túlérzékenység, fejfájás, ájulás, orthostaticus hypotonia, ödéma, ujjbenyomatot tartó ödéma, arcödéma, perifériás ödéma, fáradtság, kipirulás, asthenia és hőhullám.

A mellékhatások táblázatos felsorolása
A mellékhatásokat gyakoriság szerint a következő kategóriákba sorolták: nagyon gyakori (≥ 1/10), gyakori (≥ 1/100 – < 1/10), nem gyakori (≥ 1/1000 – < 1/100), ritka (≥ 1/10 000 – < 1/1000), nagyon ritka (< 1/10 000), nem ismert (a rendelkezésre álló adatokból a gyakoriság nem állapítható meg).

	MedDRA szervrendszeri kategória
	Mellékhatások
	Gyakoriság

	
	
	Amlodipin /valzartán
	Amlodipin
	Valzartán

	Fertőző betegségek és parazitafertőzések
	Nasopharyngitis
	Gyakori
	-
	-

	
	Influenza
	Gyakori
	-
	-

	Vérképzőszervi és nyirokrendszeri betegségek és tünetek
	Hemoglobinszint és hematokritérték csökkenése
	-
	-
	Nem ismert

	
	Leukopenia
	-
	Nagyon ritka
	-

	
	Neutropenia
	-
	-
	Nem ismert

	
	Thrombocytopenia, néha purpurával
	-
	Nagyon ritka
	Nem ismert

	Immunrendszeri betegségek és tünetek
	Túlérzékenység
	Ritka
	Nagyon ritka
	Nem ismert

	Anyagcsere- és táplálkozási betegségek és tünetek
	Hyperglykaemia
	-
	Nagyon ritka
	-

	
	Hyponatraemia
	Nem gyakori
	-
	-

	Pszichiátriai kórképek
	Depresszió
	-
	Nem gyakori
	-

	
	Szorongás
	Ritka
	-
	-

	
	Insomnia/alvászavar
	-
	Nem gyakori
	-

	
	Hangulatingadozás
	-
	Nem gyakori
	-

	
	Zavartság
	-
	Ritka
	-

	Idegrendszeri betegségek és tünetek
	Koordinációs zavar
	Nem gyakori
	-
	-

	
	Szédülés
	Nem gyakori
	Gyakori
	-

	
	Testhelyzettől függő szédülés
	Nem gyakori
	-
	-

	
	Dysgeusia
	-
	Nem gyakori
	-

	
	Extrapiramidális szindróma
	-
	Nem ismert
	-

	
	Fejfájás
	Gyakori
	Gyakori
	-

	
	Hypertonia
	-
	Nagyon ritka
	-

	
	Paraesthesia
	Nem gyakori
	Nem gyakori
	-

	
	Perifériás neuropathia, neuropathia
	-
	Nagyon ritka
	-

	
	Somnolencia
	Nem gyakori
	Gyakori
	-

	
	Eszméletvesztés
	-
	Nem gyakori
	-

	
	Tremor
	-
	Nem gyakori
	-

	
	Hypaesthesia
	-
	Nem gyakori
	-

	Szembetegségek és szemészeti tünetek
	Látászavar
	Ritka
	Nem gyakori
	-

	
	Látásromlás
	Nem gyakori
	Nem gyakori
	-

	A fül és az egyensúly-érzékelő szerv betegségei és tünetei
	Tinnitus
	Ritka
	Nem gyakori
	-

	
	Vertigo
	Nem gyakori
	-
	Nem gyakori

	Szívbetegségek és a szívvel kapcsolatos tünetek
	Palpitációk
	Nem gyakori
	Gyakori
	-

	
	Eszméletvesztés
	Ritka
	-
	-

	
	Tachycardia
	Nem gyakori
	-
	-

	
	Arrhythmiák (beleértve a bradycardiát, ventricularis tachycardiát és a pitvarfibrillációt)
	-
	Nagyon ritka
	-

	
	Myocardialis infarctus
	-
	Nagyon ritka
	-

	Érbetegségek és tünetek
	Kipirulás
	-
	Gyakori
	-

	
	Hypotensio
	Ritka
	Nem gyakori
	-

	
	Orthostaticus hypotonia
	Nem gyakori
	-
	-

	
	Vasculitis
	-
	Nagyon ritka
	Nem ismert

	Légzőrendszeri, mellkasi és mediastinalis betegségek és tünetek
	Köhögés
	Nem gyakori
	Nagyon ritka
	Nem gyakori

	
	Dyspnoe
	-
	Nem gyakori
	-

	
	Pharyngolaryngealis fájdalom
	Nem gyakori
	-
	-

	
	Rhinitis
	-
	Nem gyakori
	-

	Emésztőrendszeri betegségek és tünetek
	Hasi diszkomfortérzés, gyomortáji fájdalom
	Nem gyakori
	Gyakori
	Nem gyakori

	
	Székelési szokások megváltozása
	-
	Nem gyakori
	-

	
	Székrekedés
	Nem gyakori
	-
	-

	
	Hasmenés
	Nem gyakori
	Nem gyakori
	-

	
	Szájszárazság
	Nem gyakori
	Nem gyakori
	-

	
	Dyspepsia
	-
	Nem gyakori
	-

	
	Gastritis
	-
	Nagyon ritka
	-

	
	Gingiva hyperplasia
	-
	Nagyon ritka
	-

	
	Hányinger
	Nem gyakori
	Gyakori
	-

	
	Pancreatitis
	-
	Nagyon ritka
	-

	
	Hányás
	-
	Nem gyakori
	-

	
	Intestinalis angiooedema
	-
	-
	Nagyon ritka

	Máj- és epebetegségek, illetve tünetek
	Kóros májfunkciós vizsgálati eredmények, beleértve a szérum bilirubinszintjének emelkedését is
	-
	Nagyon ritka*
	Nem ismert

	
	Hepatitis
	-
	Nagyon ritka
	-

	
	Intrahepaticus cholestasis, icterus
	-
	Nagyon ritka
	-

	A bőr és a bőr alatti szövet betegségei és tünetei
	Alopecia
	-
	Nem gyakori
	Nem ismert-

	
	Angiooedema
	-
	Nagyon ritka
	Nem ismert

	
	Dermatitis bullosa
	-
	-
	Nem ismert

	
	Erythema
	Nem gyakori
	-
	-

	
	Erythema multiforme
	-
	Nagyon ritka
	-

	
	Exanthema
	Ritka
	Nem gyakori
	-

	
	Hyperhidrosis
	Ritka
	Nem gyakori
	-

	
	Fényérzékenységi reakció
	-
	Nem gyakori
	-

	
	Pruritus
	Ritka
	Nem gyakori
	Nem ismert

	
	Purpura
	-
	Nem gyakori
	-

	
	Bőrkiütés
	Nem gyakori
	Nem gyakori
	Nem ismert

	
	A bőr elszíneződése
	-
	Nem gyakori
	-

	
	Urticaria és egyéb típusú kiütések
	-
	Nagyon ritka
	-

	
	Exfoliatív dermatitis
	-
	Nagyon ritka
	-

	
	Stevens–Johnson-szindróma
	-
	Nagyon ritka
	-

	
	Quincke-oedema
	-
	Nagyon ritka
	-

	
	Toxikus epidermalis necrolysis
	-
	Nem ismert
	-

	A csont- és izomrendszer, valamint a kötőszövet betegségei és tünetei
	Arthralgia
	Nem gyakori
	Nem gyakori
	-

	
	Hátfájás
	Nem gyakori
	Nem gyakori
	-

	
	Ízületi duzzanat
	Nem gyakori
	-
	-

	
	Izomgörcs
	Ritka
	Nem gyakori
	-

	
	Myalgia
	-
	Nem gyakori
	Nem ismert

	
	Bokaduzzanat
	-
	Gyakori
	-

	
	Elnehezült végtagok
	Ritka
	-
	-

	Vese- és húgyúti betegségek és tünetek
	Emelkedett szérum kreatininszint
	-
	-
	Nem ismert

	
	Vizelési zavar
	-
	Nem gyakori
	-

	
	Nocturia
	-
	Nem gyakori
	-

	
	Pollakisuria
	Ritka
	Nem gyakori
	-

	
	Polyuria
	Ritka
	-
	-

	
	Veseelégtelenség és vesekárosodás
	-
	-
	Nem ismert

	A nemi szervekkel és az emlőkkel kapcsolatos betegségek és tünetek
	Impotencia
	-
	Nem gyakori
	-

	
	Erectilis dysfunctio
	Ritka
	-
	-

	
	Gynaecomastia
	-
	Nem gyakori
	-

	Általános tünetek, az alkalmazás helyén fellépő reakciók
	Asthenia
	Gyakori
	Nem gyakori
	-

	
	Diszkomfort, rossz közérzet
	-
	Nem gyakori
	-

	
	Fáradtság
	Gyakori
	Gyakori
	Nem gyakori

	
	Arcödéma
	Gyakori
	-
	-

	
	Kipirulás, hőhullám
	Gyakori
	-
	-

	
	Nem szív eredetű mellkasi fájdalom
	-
	Nem gyakori
	-

	
	Ödéma
	Gyakori
	Gyakori
	-

	
	Perifériás ödéma
	Gyakori
	-
	-

	
	Fájdalom
	-
	Nem gyakori
	-

	
	Ujjbenyomatot megtartó ödéma
	Gyakori
	-
	-

	Laboratóriumi és egyéb vizsgálatok eredményei
	Emelkedett szérumkáliumszint
	-
	-
	Nem ismert

	
	Testtömeg-növekedés
	-
	Nem gyakori
	-

	
	Testtömegcsökkenés
	-
	Nem gyakori
	-


*	Az esetek többségében cholestasissal.

A kombinációval kapcsolatos további információk
A perifériás ödéma az amlodipin ismert mellékhatása, amely általában kisebb incidenciával fordul elő az amlodipin/valzartán kombinációt szedő betegeknél, mint az amlodipint önmagában kapóknál. Kettős vak, aktív kontrollos klinikai vizsgálatokban a perifériás ödéma előfordulási gyakoriságai a következők voltak:

	A perifériás ödémát tapasztaló betegek aránya (%)
	Valzartán (mg)

	
	0
	40
	80
	160
	320

	Amlodipin (mg)
	0
	3,0
	5,5
	2,4
	1,6
	0,9

	
	2,5
	8,0
	2,3
	5,4
	2,4
	3,9

	
	5
	3,1
	4,8
	2,3
	2,1
	2,4

	
	10
	10,3
	nem releváns
	nem releváns
	9,0
	9,5



A perifériás ödéma átlagos előfordulási gyakorisága mindegyik dózis esetében egyenlő mértékben 5,1% volt az amlodipin/valzartán kombináció mellett.

További információk az egyes összetevőkről
A hatóanyagok valamelyikének (amlodipin vagy valzartán) alkalmazása kapcsán korábban jelentett mellékhatások az amlodipin/valzartán kombináció mellékhatásai lehetnek abban az esetben is, ha azokat nem figyelték meg az ezen készítménnyel végzett klinikai vizsgálatokban vagy a forgalomba hozatalt követő időszakban.

Amlodipin
Gyakori	alszékonyság, szédülés, palpitáció, hasi fájdalom, hányinger, bokaduzzanat;
Nem gyakori	insomnia, hangulatváltozások (beleértve a szorongást), depresszió, tremor, dysgeusia, syncope, hypaesthesia, látászavarok (beleértve a kettőslátást), tinnitus, hypotonia, dyspnoe, rhinitis, hányás, dyspepsia, alopecia, purpura, a bőr elszíneződése, hyperhidrosis, pruritus, exanthema, myalgia, izomgörcsök, fájdalom, vizeletürítési zavarok, gyakoribb vizeletürítés, impotencia, gynaecomastia, mellkasi fájdalom, rossz közérzet, testtömeg-növekedés, testtömegcsökkenés;
Ritka	zavartság;
Nagyon ritka	leukocytopenia, thrombocytopenia, allergiás reakciók, hyperglykaemia, hypertonia, perifériás neuropathia, myocardialis infarctus, arrhythmiák (többek között bradycardia, kamrai tachycardia, pitvarfibrilláció), vasculitis, pancreatitis, gastritis, gingiva hyperplasia, hepatitis, sárgaság, májenzimszint-emelkedés*, angiooedema, erythema multiforme, urticaria, exfoliatív dermatitis, Stevens–Johnson-szindróma, Quincke-oedema, fényérzékenység;
Nem ismert	toxicus epidermalis necrolysis;
*	Az esetek többségében cholestasissal.

Extrapiramidális szindróma kivételes eseteit jelentették.

Valzartán
Nem ismert	Hemoglobinszint-csökkenés, hematokritérték-csökkenés, neutropenia, thrombocytopenia, szérumkáliumszint emelkedése, májfunkciós laborértékek emelkedése, beleértve a szérum-bilirubinszint emelkedését, veseelégtelenség és vesekárosodás, szérum-kreatininszint emelkedése, angiooedema, myalgia, vasculitis, túlérzékenység, beleértve a szérumbetegséget.

Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Tünetek
Nem állnak rendelkezésre tapasztalatok az amlodipin/valzartán túladagolásáról. A valzartán túladagolása esetén az elsődleges tünet a szédüléssel járó kifejezett hypotensio lehet. Az amlodipin túladagolása nagymértékű perifériás értágulatot, és esetleg reflex tachycardiát okozhat. Amlodipin túladagolása kapcsán beszámoltak súlyos és potenciálisan elhúzódó szisztémás hypotensióról, beleértve a halálos kimenetelű sokkot is.

Ritka előfordulási gyakorisággal nem kardiogén eredetű tüdőödémát jelentettek az amlodipin‑túladagolás következményeként, amely késői kezdettel (24-48 órával a bevétel után) jelentkezhet, és légzéstámogatást tesz szükségessé. A perfúzió és a perctérfogat fenntartására irányuló korai újraélesztési intézkedések (beleértve a folyadéktúlterhelést) kiváltó tényezők lehetnek.

Kezelés
Amennyiben a gyógyszer bevétele után kevés idő telt el, megfontolandó a hánytatás és a gyomormosás. Egészséges önkénteseknél az amlodipin bevitele után közvetlenül vagy legfeljebb két óra elteltével adott aktív szén jelentősen csökkentette az amlodipin felszívódását. Az amlodipin/valzartán túladagolás következtében fellépő, klinikailag jelentős hypotensio olyan cardiovascularis rendszert támogató intézkedéseket igényel, mint pl. a szívműködés és légzés gyakori monitorozása, a végtagok megemelése, a keringő folyadéktérfogat és az ürített vizelet mennyiségének szoros megfigyelése. Érszűkítő hatású készítmény alkalmazása, amennyiben az nem ellenjavallt, hasznos lehet az értónus és a vérnyomás helyreállítására. Kalcium-glükonát intravénás alkalmazása előnyös lehet a kalciumcsatorna-blokkolók hatásának semlegesítésére.

Hemodialízissel valószínűleg sem a valzartán, sem az amlodipin nem távolítható el a szervezetből.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: A renin-angiotenzin rendszerre ható készítmények, angiotenzin II‑receptor‑blokkolók (ARB-k) és kalciumcsatorna-blokkolók, ATC kód: C09DB01

Az Amlodipin/Valsartan 1 A Pharma filmtabletta két, egymást kiegészítő hatásmechanizmusú vérnyomáscsökkentő hatóanyagot tartalmazó kombináció, essentialis hypertoniás betegek vérnyomásának beállítására: az amlodipin a kalciumantagonisták csoportjába, míg a valzartán az angiotenzin II-antagonisták csoportjába tartozik. Ezen hatóanyagok kombinációja additív vérnyomáscsökkentő hatással rendelkezik, így nagyobb mértékben csökkenti a vérnyomást, mint valamelyik hatóanyag önmagában.

Amlodipin/valzartán
Az amlodipin és valzartán kombinációja a teljes terápiás dózistartományban dózisfüggő, additív vérnyomáscsökkenést eredményez. A kombináció egyetlen dózisának antihipertenzív hatása 24 órán keresztül fennmaradt.

Placebokontrollos vizsgálatok
Két placebokontrollos vizsgálatban több mint 1400, hypertoniás beteg kapott naponta egyszer amlodipin/valzartán kombinációt. A vizsgálatba enyhe-, közepesen súlyos, szövődménymentes essentialis hypertoniában szenvedő felnőtteket vontak be (átlagos diasztolés vérnyomás ülő helyzetben ≥ 95 és < 110 Hgmm). A vizsgálatból kizárták a magas cardiovascularis kockázattal rendelkező betegeket (szívelégtelenség, 1-es típusú vagy rosszul kontrollált 2-es típusú diabetes, egy éven belül lezajlott myocardialis infarctus vagy stroke az anamnézisben).

A monoterápiára nem reagáló betegekkel végzett, aktív kontrollos vizsgálatok
Egy multicentrikus, randomizált, kettős vak, aktív kontrollos, párhuzamos csoportos klinikai vizsgálat a 160 mg valzartánnal nem megfelelően kontrollált vérnyomású betegeknél a vérnyomás normalizálódását mutatta (a vizsgálat végén az ülő helyzetben mért diasztolés vérnyomás mélyponti értéke < 90 Hgmm) a 10 mg/160 mg-os dózisú amlodipin/valzartán-kezelésben részesülők 75%-ánál, az 5 mg/160 mg-os dózisú amlodipin/valzartán-kezelésben részesülő betegek 62%-ánál, szemben a továbbra is 160 mg valzartánnal kezelt betegek 53%-ával. A kezelés 10 mg amlodipinnel történő kiegészítése a szisztolés/diasztolés vérnyomást további 6/4,8 Hgmm-rel, illetve 5 mg amlodipinnel történő kiegészítése 3,9/2,9 Hgmm-rel csökkentette a továbbra is 160 mg valzartánnal kezelt betegekhez viszonyítva.

Egy multicentrikus, randomizált, kettős vak, aktív kontrollos, párhuzamos csoportos klinikai vizsgálat a 10 mg amlodipinnel nem megfelelően kontrollált vérnyomású betegeknél a vérnyomás normalizálódását mutatta (a vizsgálat végén az ülő helyzetben mért diasztolés vérnyomás mélyponti értéke < 90 Hgmm), a 10 mg/160 mg-os dózisú amlodipin/valzartán-kezelésben részesülő betegek 78%-ánál, szemben a továbbra is 10 mg amlodipinnel kezelt betegek 67%-ával. A kezelés 160 mg valzartánnal történő kiegészítése a szisztolés/diasztolés vérnyomást további 2,9/2,1 Hgmm-rel csökkentette a továbbra is 10 mg amlodipinnel kezelt betegekhez viszonyítva.

Az amlodipin/valzartán hatását vizsgálták továbbá egy aktív kontrollos vizsgálatban, amelybe 130 olyan hypertoniás beteget vontak be, akiknek az ülő testhelyzetben mért átlagos diasztolés vérnyomása ≥ 110 Hgmm és < 120 Hgmm volt. Ebben a vizsgálatban (kiindulási vérnyomás 171/113 Hgmm) az amlodipin/valzartán dózisát 5 mg/160 mg-ról 10 mg/160 mg-ra emelték, aminek hatására az ülő helyzetben mért vérnyomás értéke 36/29 Hgmm-rel csökkent, a 10 mg/12,5 mg-ról 20 mg/12,5 mg-ra emelt dózisú lizinopril/hidroklorotiazid-kezelés mellett tapasztalt 32/28 Hgmm-es csökkenéshez viszonyítva.

Két hosszú távú, követéses vizsgálatban az amlodipin/valzartán hatása egy éven túl is fennmaradt. Az amlodipin/valzartán-kezelés hirtelen felfüggesztése nem járt a vérnyomás hirtelen emelkedésével.

Az életkor, nem, rassz vagy testtömegindex (≥ 30 kg/m2, < 30 kg/m2) nem befolyásolta az amlodipin/valzartán-kezelésre adott választ.

Az amlodipin/valzartán hatásait eddig csak hypertoniás betegcsoportokban tanulmányozták. A valzartánt vizsgálták myocardialis infarctuson átesett és szívelégtelenségben szenvedő betegeknél. Az amlodipint vizsgálták krónikus stabil angina pectorisban, vasospasticus anginában és angiográfiával kimutatott koszorúér-betegségben szenvedő betegeknél.

Amlodipin
Az Amlodipin/Valsartan 1 A Pharna amlodipin összetevője gátolja a kalciumionok membránon keresztül történő bejutását a szívizomsejtekbe és az erek simaizomsejtjeibe. Az amlodipin vérnyomáscsökkentő hatása az erek simaizomzatára gyakorolt közvetlen relaxáló hatás következménye, ami a perifériás vascularis rezisztencia és a vérnyomás csökkenését okozza. Kísérleti adatok arra utalnak, hogy az amlodipin kötődik mind a dihidropiridin-, mind a nem dihidropiridin-receptorokhoz. A szívizomsejtek és a vascularis simaizomsejtek összehúzódása függ az extracelluláris kalcium specifikus ioncsatornákon keresztüli bejutásától ezekbe a sejtekbe.

Hypertoniás betegeknél terápiás dózisok alkalmazása után az amlodipin vazodilatációt okoz, melynek eredményeként csökken a fekve és az állva mért vérnyomás. Tartós adagolás esetén a vérnyomás csökkenését nem kíséri a szívfrekvencia vagy a plazma katekolaminszintek számottevő változása.

Mind a fiatal, mind az idős betegeknél összefüggés mutatható ki a plazmakoncentráció és a gyógyszerhatás között.

Egészséges vesefunkciójú hypertoniás betegeknél az amlodipin terápiás dózisainak hatására csökkent a renalis vascularis rezisztencia, és nőtt a glomerulus filtrációs ráta, valamint az effektív renalis plazmaátáramlás, a filtrációs frakció változása, illetve proteinuria jelentkezése nélkül.

Más kalciumcsatorna-blokkolókhoz hasonlóan, amlodipinnel kezelt egészséges kamrafunkciójú betegeknél a szívműködés hemodinamikai mérései nyugalomban és terhelésre (vagy pacemaker‑ingerlésre) általában azt mutatták, hogy kismértékben nő a szívindex, a dP/dt-re, a balkamrai végdiasztolés nyomásra vagy térfogatra gyakorolt jelentős hatás nélkül. Hemodinamikai vizsgálatokban az egészséges állatoknak, illetve embereknek terápiás dózisban adott amlodipin alkalmazása nem társult negatív inotrop hatással, még akkor sem, ha az embereknél béta-blokkolókkal egyidejűleg alkalmazták.

Egészséges állatoknál és embereknél az amlodipin nem befolyásolja a sinuscsomó működését, illetve az atrioventricularis átvezetést. Azon klinikai vizsgálatokban, amelyekben egyidejűleg alkalmaztak amlodipint és béta-blokkolókat hypertoniás vagy anginás betegeknél, nem észleltek az elektrokardiográfiás paraméterekre gyakorolt nemkívánatos hatásokat.

Alkalmazás hypertoniás betegeknél
Az Antihypertensive and Lipid-Lowering treatment to prevent Heart Attack Trial (ALLHAT – a szívroham megelőzése érdekében végzett vérnyomás- és lipidszint-csökkentő kezelés) elnevezésű, randomizált, kettős vak, morbiditási-mortalitási vizsgálatot azért végezték, hogy összehasonlítsák az újabb kezeléseket: az első vonalbeli kezelésként adott, napi 2,5-10 mg amlodipint (kalciumcsatorna‑blokkoló) vagy a napi 10-40 mg lizinoprilt (ACE-gátló), a tiazid-diuretikummal, napi 12,5-25 mg klórtalidonnal, enyhe vagy közepesen súlyos hypertoniában.

Összesen 33 357, 55 éves vagy idősebb, hypertoniás beteget randomizáltak és követtek átlagosan 4,9 évig. A betegeknek legalább még egy, koszorúér-betegséghez vezető kockázati tényezőjük volt, többek között: korábbi myocardialis infarctus vagy stroke (> 6 hónappal a vizsgálatba történő beválasztás előtt) vagy egyéb, igazolt atheroscleroticus eredetű cardiovascularis betegség (összesen 51,5%), 2-es típusú diabetes (36,1%), nagy sűrűségű lipoprotein-koleszterinszint < 35 mg/dl vagy < 0,906 mmol/l (11,6%), elektrokardiogrammal vagy echokardiográfiával diagnosztizált balkamra-hypertrophia (20,9%), aktuális dohányzás (21,9%).

Az elsődleges összetett végpont a halálos kimenetelű koszorúér-betegség vagy a nem halálos myocardialis infarctus volt. Az elsődleges végpontban nem mutatkozott lényeges különbség az amlodipin-alapú és a klórtalidon-alapú terápiák között: kockázati arány (RR): 0,98; 95%-os CI: (0,90‑1,07); p = 0,65. A másodlagos végpontok között, a szívelégtelenség előfordulási gyakorisága (egy összetett, kombinált cardiovascularis végpont összetevője) szignifikánsan nagyobb volt az amlodipin-csoportban, mint a klórtalidon-csoportban (10,2%, vs. 7,7%; RR: 1,38; 95%-os CI: [1,25‑1,52]; p< 0,001). Ugyanakkor az összmortalitásban nem volt szignifikáns különbség az amlodipin-alapú kezelés és a klórtalidon-alapú kezelés között: RR: 0,96; 95%-os CI: [0,89-1,02] p = 0,20.

Valzartán
A valzartán egy szájon át alkalmazva aktív, hatásos, specifikus angiotenzin II-receptor-antagonista. Szelektíven hat az AT1 altípusú receptorra, amely felelős az angiotenzin II ismert hatásaiért. Valzartán által kiváltott AT1-receptor-blokádot követően az angiotenzin II plazmaszintjének megnövekedése stimulálhatja a nem gátolt AT2 altípusú receptorokat, amely – úgy tűnik – ellensúlyozza az AT1‑receptorok hatását. A valzartán nem rendelkezik parciális AT1-receptor-agonista hatással és sokkal (körülbelül 20 000-szer) nagyobb affinitással kötődik az AT1-receptorhoz, mint az AT2‑receptorhoz.

A valzartán nem gátolja az ACE-t, más néven kinináz II-t, és amely az angiotenzin I-et alakítja át angiotenzin II-vé, és amely lebontja a bradikinint. Mivel az angiotenzin II‑antagonisták az ACE-ra nem gyakorolnak hatást, és nem potencírozzák a bradikinin vagy a P anyag (substance-P) hatásait, alkalmazásuk kapcsán csekély valószínűséggel jelentkezik köhögés. A valzartánt egy ACE-gátlóval összehasonlító klinikai vizsgálatokban a száraz köhögés incidenciája jelentősen alacsonyabb volt (p < 0,05) a valzartán-kezelésben részesülő betegeknél, mint az ACE‑gátlóval kezelteknél (2,6% vs. 7,9%). Egy klinikai vizsgálatba olyan betegeket vontak be, akiknél korábban ACE-gátló-kezelés mellett száraz köhögés alakult ki. A valzartánt kapó betegek 19,5%-ánál és a tiazid diuretikumot kapó betegek 19,0%-ánál jelentkezett száraz köhögés, szemben az ACE-gátlóval kezelt betegek 68,5%-ával (p < 0,05). A valzartán nem kötődik más, a cardiovascularis szabályozásban ismerten fontos szerepet játszó hormonreceptorhoz vagy ioncsatornához, illetve nem gátolja ezeket.

A hypertoniás betegeknek adott valzartán hatására a pulzusszám változása nélkül csökken a vérnyomás.

A legtöbb betegnél, egyetlen per os dózis alkalmazása után 2 órán belül jelentkezik a vérnyomáscsökkentő hatás, és a vérnyomáscsökkenés 4-6 órán belül éri el maximumát. Az antihipertenzív hatás a bevétel után 24 órán keresztül fennmarad. Ismételt alkalmazás során, a maximális vérnyomáscsökkenés bármely dózis esetén általában 2-4 héten belül jelentkezik, és hosszú távú kezelés során fennmarad. A valzartán-kezelés hirtelen abbahagyása nem járt együtt rebound hypertensio kialakulásával, vagy más nemkívánatos klinikai eseménnyel.

Egyéb megfontolások: A renin-angiotenzin-aldoszteron rendszer (RAAS) kettős blokádja
Két nagy, randomizált, kontrollos vizsgálatban (ONTARGET [ONgoing Telmisartan Alone and in combination with Ramipril Global Endpoint Trial] és VA NEPHRON-D [The Veterans Affairs Nephropathy in Diabetes]) vizsgálták az ACE-gátló és egy ARB kombinált alkalmazását.

Az ONTARGET vizsgálatot olyan betegeknél végezték, akiknek kórtörténetében cardiovascularis vagy cerebrovascularis betegség, vagy szervkárosodással járó 2-es típusú diabetes mellitus szerepelt. A VA NEPHRON‑D vizsgálatot 2-es típusú diabetesben és diabeteses nephropathiában szenvedő betegek bevonásával végezték.

Ezek a vizsgálatok nem mutattak ki szignifikánsan előnyös hatásokat a renalis és/vagy cardiovascularis kimenetel és a mortalitás vonatkozásában, ugyanakkor a monoterápia esetén megfigyelthez képest nőtt a hyperkalaemia, akut vesekárosodás és/vagy hypotensio kockázata. A hasonló farmakodinámiás tulajdonságok alapján ezek az eredmények más ACE-gátlók és ARB-k esetében is relevánsak.

Ezért az ACE-gátlók és ARB-k nem adhatók együtt diabeteses nephropathiában szenvedő betegeknek (lásd 4.4 pont).

Az ALTITUDE (Aliskiren Trial in Type 2 Diabetes Using Cardiovascular and Renal Disease Endpoints) vizsgálat célja az volt, hogy megállapítsák, előnyös-e a standard ACE-gátló- vagy ARB‑kezelés kiegészítése aliszkirénnel, a 2-es típusú diabetes mellitusban és krónikus vesebetegségben, illetve cardiovascularis betegségben vagy mindkettőben szenvedő betegeknél. A vizsgálatot idő előtt leállították, mert nőtt a mellékhatások kockázata. A cardiovascularis eredetű halál és a stroke szám szerint gyakoribb volt az aliszkirén-csoportban, mint a placebocsoportban, és mellékhatásokat, illetve súlyos mellékhatásokat (hyperkalaemia, hypotensio és veseműködési zavar) is gyakrabban jelentettek az aliszkirén-csoportban, mint a placebocsoportban.

5.2	Farmakokinetikai tulajdonságok

Linearitás
Az amlodipin és valzartán farmakokinetikai jellemzői lineárisak.

Amlodipin/valzartán
Az amlodipin/valzartán-készítmény szájon át történő alkalmazását követően a valzartán plazma csúcskoncentrációja 3, az amlodipin plazma csúcskoncentrációja 6-8 órán belül alakul ki. Az amlodipin/valzartán-készítmény esetén a felszívódás üteme és mértéke megfelel a külön tablettákban adott valzartán és amlodipin biohasznosulásának.

Amlodipin
Felszívódás
Az önmagában adott amlodipin terápiás dózisainak szájon át történő alkalmazása után az amlodipin csúcskoncentrációja a plazmában 6-12 órán belül alakul ki. Az abszolút biohasznosulás számított értéke 64-80% közé esik. Az amlodipin biohasznosulását nem befolyásolja az étkezés.

Eloszlás
Az amlodipin eloszlási térfogata körülbelül 21 l/kg. Az amlodipinnel végzett in vitro vizsgálatok azt mutatták, hogy a keringő hatóanyag körülbelül 97,5%-ban kötődik plazmafehérjékhez.

Biotranszformáció
Az amlodipin nagymértékben (körülbelül 90%) metabolizálódik a májban inaktív metabolitokká.

Elimináció
Az amlodipin eliminációja a plazmából bifázisos, a terminális eliminációs felezési ideje körülbelül 30‑50 óra. A dinamikus egyensúlyi állapotú plazmaszintek 7-8 napos folyamatos adagolás után alakulnak ki. Az eredetileg bevitt amlodipin 10%-a, míg a metabolitok 60%-a ürül a vizelettel.

Valzartán
Felszívódás
Az önmagában adott valzartán terápiás dózisainak szájon át történő alkalmazása után a plazmában a valzartán csúcskoncentrációja 2-4 órán belül alakul ki. Az átlagos abszolút biohasznosulás 23%. A táplálék körülbelül 40%-kal csökkenti a valzartán-expozíciót (AUC-ben mérve) és körülbelül 50%‑kal csökkenti a plazma csúcskoncentrációt (Cmax), annak ellenére, hogy az adagolás után 8 órával a valzartán koncentrációja a plazmában azonos volt nem éhgyomorra, illetve éhgyomorra történő bevétel esetén. Az AUC-érték ezen csökkenését azonban nem kísérte a terápiás hatás csökkenése, így a valzartán étkezés közben vagy étkezéstől függetlenül is bevehető.

Eloszlás
Intravénás beadást követően a valzartán dinamikus egyensúlyi eloszlási térfogata körülbelül 17 liter, ami arra utal, hogy a valzartán nem oszlik el nagymértékben a szövetekben. A valzartán nagymértékben (94-97%) kötődik a szérumfehérjékhez, elsősorban a szérum albuminhoz.

Biotranszformáció
A valzartán nem alakul át nagymértékben, mivel a bevitt dózisnak csak körülbelül 20%-a nyerhető vissza metabolitok formájában. A hidroxi metabolitot kis koncentrációban (a valzartán AUC kevesebb mint 10%-a) mutatták ki a plazmában. Ez a metabolit farmakológiailag inaktív.

Elimináció
A valzartán multiexponenciális bomlási kinetikát mutat (t½-alfa < 1 óra és t½-béta körülbelül 9 óra). A valzartán elsősorban a széklettel (a bevitt dózis körülbelül 83%-a) és a vizelettel (a bevitt dózis körülbelül 13%-a) ürül, főként változatlan formában. Intravénás beadást követően a valzartán plazma‑clearance értéke körülbelül 2 l/óra, míg a renalis clearance 0,62 l/óra (a teljes clearance körülbelül 30%-a). A valzartán felezési ideje 6 óra.

Különleges betegcsoportok
Gyermekek és serdülők (18 évesnél fiatalabbak)
Nem állnak rendelkezésre gyermekekre és serdülőkre vonatkozó farmakokinetikai adatok.

Idősek (legalább 65 éves korúak)
Az amlodipin plazma csúcskoncentráció kialakulásáig eltelt idő hasonló volt fiatal és idős betegeknél. Idős betegeknél az amlodipin-clearance csökkenő tendenciát mutat, ami a plazmakoncentráció-idő görbe alatti terület (AUC) és az eliminációs felezési idő növekedését eredményezi. A valzartán átlagos szisztémás AUC-értéke 70%-kal magasabb az idős betegeknél, mint a fiataloknál, ezért dózisemeléskor óvatosság szükséges.

Vesekárosodás
Az amlodipin farmakokinetikáját a vesekárosodás nem befolyásolja jelentős mértékben. Amint az várható egy olyan vegyület esetében, amelynél a renalis clearance a teljes plazma‑clearance‑nek csak 30%-át teszi ki, nem tapasztaltak korrelációt a vesefunkció és a szisztémás valzartán-expozíció között.

Májkárosodás
Az amlodipin májkárosodásban szenvedő betegnél történő alkalmazásáról nagyon kevés klinikai adat áll rendelkezésre. Májkárosodásban szenvedő betegeknél az amlodipin csökkent clearance-e az AUC megközelítőleg 40-60%-os növekedését eredményezi. Enyhe vagy közepesen súlyos, krónikus májbetegségben szenvedő betegeknél a valzartán-expozíció (melyet az AUC-értékével mérnek) átlagosan kétszerese az (életkorra, nemre és testtömegre korrigált) egészséges kontrollcsoportban mértnek. Májbetegségben szenvedő betegek esetében óvatosság ajánlott (lásd 4.2 pont).

5.3	A preklinikai biztonságossági vizsgálatok eredményei

Amlodipin/valzartán
Az állatkísérletekben megfigyelt mellékhatások közül az alábbiaknak lehet klinikai relevanciája:
Hím patkányoknál a mirigyes gyomor gyulladásának hisztopatológiai jeleit figyelték meg a klinikumban alkalmazott dózisok (160 mg valzartán, illetve 10 mg amlodipin) körülbelül 1,9‑szeresének (valzartán), illetve 2,6‑szorosának (amlodipin) megfelelő expozíció esetén. Nagyobb expozíció mellett fekélyképződést és a gyomornyálkahártya erózióját figyelték mind a hím, mind a nőstény állatoknál. Hasonló elváltozásokat figyeltek meg a csak valzartánt kapó csoportban (a valzartán klinikumban alkalmazott 160 mg-os dózisa esetén elért expozíció 8,5-11,0-szerese mellett).

A klinikumban alkalmazott 160 mg valzartán és 10 mg amlodipin dózisok melletti expozíció 8‑13‑szorosa (valzartán), illetve 7-8-szorosa (amlodipin) esetén a renalis tubularis basophilia/hialinizáció incidenciája és súlyossága fokozódott, tágulatokat és cilindereket, valamint interstitialis lymphocytás gyulladást és az arteriolákba a tunica media hypertrophiáját figyelték meg. Hasonló elváltozásokat figyeltek meg a csak valzartánt kapó csoportban (a valzartán klinikumban alkalmazott 160 mg-os dózisa esetén kialakuló expozíció 8,5-11,0-szerese mellett).

Egy patkányoknál végzett, az embryo-foetalis fejlődést tanulmányozó vizsgálatban a klinikumban alkalmazott 160 mg valzartán és 10 mg amlodipin dózisok melletti expozíció körülbelül 12-szerese (valzartán), illetve 10-szerese (amlodipin) esetén tágult uretereket, szegycsontfejlődési rendellenességeket, és a mellső végtagok ujjperceinek csontosodási zavarait észlelték. Tágult uretereket figyeltek meg a csak valzartánt kapó csoportban is (a valzartán klinikumban alkalmazott 160 mg-os dózisa esetén kialakuló expozíció 12-szerese mellett). Ebben a vizsgálatban az anyai toxicitásra utaló jelek (a testtömeg közepes mértékű csökkenése) enyhék voltak. A fejlődésre gyakorolt hatások szempontjából (az AUC alapján) számolt klinikai expozíció 3-szorosa (valzartán), illetve 4‑szerese (amlodipin) volt a megfigyelhető mellékhatásokat még nem okozó dózisszint.

Az egyes összetevők esetében nem észleltek mutagenitásra, klasztogenitásra vagy karcinogenitásra utaló bizonyítékokat.

Amlodipin
Reprodukcióra kifejtett toxicitás
Patkányoknál és egereknél végzett reprodukciós vizsgálatok az ellés időpontjának későbbre tolódását, a vajúdás időtartamának megnyúlását és az utódok túlélésének csökkenését mutatták, az ember számára maximálisan javasolt, mg/ttkg-ban kifejezett dózis 50-szeresét alkalmazva.

Fertilitás károsodása
Legfeljebb 10 mg/ttkg/nap dózisú (ami a mg/m2 alapon számolt, maximálisan 10 mg javasolt humán dózis 8-szorosa*) amlodipinnel kezelt patkányoknál (hímek 64 napon át, nőstények 14 napon át párzás előtt) nem volt termékenységre gyakorolt hatás. Egy másik, patkányoknál végzett vizsgálatban, amelyben hím patkányokat kezeltek 30 napon keresztül, mg/ttkg-ra vonatkoztatva az embernél alkalmazott dózisokhoz hasonló amlodipin-bezilát dózisokkal, csökkent a plazmában a folliculusstimuláló hormon és a tesztoszteron szintje, valamint a spermium denzitásának, az érett spermiumok számának és a Sertolli sejtek számának csökkenését tapasztalták.

Karcinogenitás, mutagenitás
Patkányok és egerek 2 éves, táplálékhoz adott amlodipin-kezelése, a számítások szerint 0,5, 1,25 és 2,5 mg/ttkg/nap dózisszintet biztosító koncentrációnál nem mutatott karcinogenitást. A legnagyobb dózis (ami egereknél hasonló volt a javasolt humán 10 mg-os maximális klinikai dózisszint értékéhez mg/m2 alapon* számítva, patkányoknál ennek kétszerese volt) egereknél megközelítette a maximális tolerálható dózist, patkányoknál azonban nem.

A mutagenitási vizsgálatok gyógyszerrel kapcsolatos hatást sem gén-, sem kromoszómaszinten nem mutattak ki.

*	50 kg-os testtömeget véve alapul.

Valzartán
A hagyományos – farmakológiai biztonságossági, ismételt adagolású dózistoxicitási, genotoxicitási, karcinogenitási, reprodukcióra és fejlődésre kifejtett toxicitási – vizsgálatokból származó nem klinikai jellegű adatok azt igazolták, hogy a készítmény alkalmazásakor humán vonatkozásban különleges kockázat nem várható.

Patkánynál az anyai toxikus dózis (600 mg/ttkg/nap), a vemhesség utolsó napjaiban és a szoptatás alatt adva, csökkent túlélési arányt, kisebb mértékű testtömeg-gyarapodást és késleltetett fejlődést okozott az újszülötteknél (fülkagyló és hallójárat fejlődési zavara) (lásd 4.6 pont). A patkánynál alkalmazott dózis (600 mg/ttkg/nap) mg/m2 alapon számítva megközelítőleg 18-szorosa a javasolt maximális humán dózisnak (a számításokat 320 mg/nap per os dózist és 60 kg testtömegű beteget feltételezve végezték).

A nem klinikai biztonságossági vizsgálatokban a valzartán nagy dózisai (200-600 mg/ttkg) patkányoknál a vörösvértest-paraméterek (erythrocyták, hemoglobin, hematokrit) csökkenését, illetve a vese hemodinamikájának (a vér enyhén emelkedett karbamid-nitrogénszintje, illetve renalis tubularis hyperplasia és bazophilia a hímeknél) változását okozták. Ez, a patkánynál alkalmazott dózis (200‑600 mg/ttkg/nap) mg/m2 alapon számítva megközelítőleg 6-18-szorosa a javasolt maximális humán dózisnak (a számításokat 320 mg/nap per os dózist és 60 kg testtömegű beteget feltételezve végezték).

A selyemmajmoknál hasonló dózisoknál a változások hasonlóak, de súlyosabbak, különösen a vese tekintetében, ahol a változások nephropathiához vezettek, amely a vér emelkedett karbamid-nitrogén- és kreatininszintjével járt.

A renalis juxtaglomeruláris sejtek hypertrophiáját észlelték mindkét fajnál. Valamennyi változást a valzartán farmakológiai hatásának tulajdonították, amely hosszabb ideig tartó hypotensiót okoz, különösen a selyemmajmoknál. Embernél terápiás dózisok mellett a renalis juxtaglomerularis sejtek hypertrophiájának egyáltalán nincs jelentősége.


6.	GYÓGYSZERÉSZETI JELLEMZŐK

6.1	Segédanyagok felsorolása

Amlodipin/Valsartan 1 A Pharma 5 mg/80 mg filmtabletta
Tablettamag:
mikrokristályos cellulóz;
kroszpovidon (A típus);
vízmentes kolloid szilícium-dioxid;
magnézium-sztearát.

Filmbevonat:
hipromellóz;
sárga vas-oxid (E172);
titán-dioxid (E171);
makrogol 3350;
talkum.

Amlodipin/Valsartan 1 A Pharma 5 mg/160 mg filmtabletta:
Tablettamag:
mikrokristályos cellulóz;
kroszpovidon (A típus);
vízmentes kolloid szilícium-dioxid;
magnézium-sztearát.

Filmbevonat:
hipromellóz;
sárga vas-oxid (E172);
titán-dioxid (E171);
makrogol 3350;
talkum.

Amlodipin/Valsartan 1 A Pharma 10 mg/160 mg filmtabletta:
Tablettamag:
mikrokristályos cellulóz;
kroszpovidon (A típus);
vízmentes kolloid szilícium-dioxid;
magnézium-sztearát.

Filmbevonat:
hipromellóz;
sárga vas-oxid (E172);
vörös vas-oxid (E172);
titán-dioxid (E171);
makrogol 3350;
talkum.

6.2	Inkompatibilitások

Nem értelmezhető.

6.3	Felhasználhatósági időtartam

3 év.

6.4	Különleges tárolási előírások

PVC/PVDC//Al buborékcsomagolás
Legfeljebb 25 °C-on tárolandó.

OPA/Al/PVC//Al buborékcsomagolás
Ez a gyógyszer nem igényel különleges tárolást.

6.5	Csomagolás típusa és kiszerelése

PVC/PVDC//Al buborékcsomagolás: 7, 14, 28, 30, 56, 90 vagy 98 db filmtablettát tartalmazó doboz.
OPA/Al/PVC//Al buborékcsomagolás: 7, 14, 28, 30, 56, 90 vagy 98 db filmtablettát tartalmazó doboz.

Nem feltétlenül mindegyik kiszerelés kerül kereskedelmi forgalomba.

6.6	A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Megjegyzés:  (egy kereszt jelzés)
Osztályozás: II csoport
Kizárólag orvosi rendelvényhez kötött gyógyszer (V).


7.	A FORGALOMBA HOZATALI ENGEDÉLY JOGOSULTJA

1 A Pharma GmbH
Industriestraße 18
83607 Holzkirchen
Németország


8.	A FORGALOMBA HOZATALI ENGEDÉLY SZÁMA(I)

Amlodipin/Valsartan 1 A Pharma 5 mg/ 80 mg filmtabletta
OGYI-T-24816/01	28×	PVC/PVDC//Al buborékcsomagolásban
OGYI-T-24816/02	28×	OPA/Al/PVC//Al buborékcsomagolásban
OGYI-T-24816/03	30×	PVC/PVDC//Al buborékcsomagolásban
OGYI-T-24816/04	30×	OPA/Al/PVC//Al buborékcsomagolásban

Amlodipin/Valsartan 1 A Pharma 5 mg/160 mg filmtabletta
OGYI-T-24816/05	28×	PVC/PVDC//Al buborékcsomagolásban
OGYI-T-24816/06	28×	OPA/Al/PVC//Al buborékcsomagolásban
OGYI-T-24816/07	30×	PVC/PVDC//Al buborékcsomagolásban
OGYI-T-24816/08	30×	OPA/Al/PVC//Al buborékcsomagolásban

Amlodipin/Valsartan 1 A Pharma 10 mg/160 mg filmtabletta
OGYI-T-24816/09	28×	PVC/PVDC//Al buborékcsomagolásban
OGYI-T-24816/10	28×	OPA/Al/PVC//Al buborékcsomagolásban
[bookmark: _GoBack]OGYI-T-24816/11	30×	PVC/PVDC//Al buborékcsomagolásban
OGYI-T-24816/12	30×	OPA/Al/PVC//Al buborékcsomagolásban


9.	A FORGALOMBA HOZATALI ENGEDÉLY ELSŐ KIADÁSÁNAK / MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2026. október 14.


10.	A SZÖVEG ELLENŐRZÉSÉNEK DÁTUMA

2026. október 14.
NNGYK/GYSZ/51859/2024
NNGYK/GYSZ/51860/2024
NNGYK/GYSZ/53973/2024

